સૌથી વધારે નિરાશા ઝિમ્બાબ્વેથી થઇ છે. ત્યાંના રાજકીય વાતાવરણને લીધે ઝિમ્બાબ્વેનું ક્રિકેટ જાણેકે ગઈ સદીમાં જ અટકી ગયું છે. ક્યારેક તો એવું લાગે છે કે આ હદે નીચલી કક્ષાનું ક્રિકેટ રમતી આ ટીમમાં ટોટલ અગિયાર ખેલાડીઓ ભેગા પણ કેવી રીતે થઇ શકતા હશે? એક તરફ ICC ટેસ્ટ ક્રિકેટને બે હિસ્સામાં વહેંચીને તેને વધુ રસપ્રદ અને સ્પર્ધાત્મક બનાવવા માંગે છે પરંતુ જો ઝિમ્બાબ્વે જેવી ટીમો જ બીજા ટીયરમાં રમવાની હોય તો એ વિભાગની મેચો રસપ્રદ કેવી રીતે બની શકશે એ એક મોટો સવાલ છે.